Í morgun opnuðu forsvarsmenn Mjólku tilboð í hús fyrir nýja mjólkurstöð fyrirtækisins við Sólbakka í Borgarnesi . Fjögur tilboð bárust en eingöngu var leitað til erlendra aðila . Um 1100 fermetra byggingu er að ræða . Að sögn Ólafs M. Magnússonar , framkvæmdastjóra Mjólku kom mjög á óvart hveru verðin voru lág . „ Við flytjum þetta inn sjálfir og verðin eru miðuð við uppsett hús . Ég er ekki tilbúinn til að segja það á þessu stigi hvaðan húsin eru eða á hvaða verði . Það er stjórnarfundur á morgun og þá verður ákveðið hvaða tilboði verður tekið . En verðið er með ólíkindum , ætli við förum bara ekki að bjóða bændum svona hús til sölu og höfum milligöngu um það , “ sagði Ólafur .